**Čiastková zmluva č.....................**

(ďalej aj ako „čiastková zmluva“ alebo „zmluva“)

uzatvorená v zmysle **Rámcovej dohody**. č...........................

v súlade s ust. §536 a nasl. Zákona č.513/1991 Zb. Obchodného zákonníka

a ust. §83 od. 5 písm. b) zákona č. 343/2015 Z.z o verejnom obstarávaní v znení neskorších predpisov na základe výsledku elektronickej aukcie.

na predmet dohody:

Vypracovanie a dodanie projektovej dokumentácie na ponuku (DP), ktorej súčasťou je dokumentácia v stupni stavebný zámer, projekt stavby a vykonávací projekt, a vykonávanie dohľadu projektanta nad zhotovovaním stavby (PDP):

**„.......................“**

Číslo objednávateľa: ........... Číslo zhotoviteľa:

**Čl. 1 Zmluvné strany**

**1.1 Objednávateľ**:

Obchodné meno: **SLOVENSKÁ SPRÁVA CIEST**

Sídlo: Bratislava, Dúbravská cesta 1152/3, PSČ 841 04

Právna forma: rozpočtová organizácia, zriadená MDPT SR (právny nástupca MD SR) zriaďovacou listinou č.5854/M-95 zo dňa 07.12.1995, úplné znenie pod č.316/M-2005 zo dňa 14.02.2005, v platnom znení.

Štatutárny orgán: Mgr. Norbert Polievka, MA**,** generálny riaditeľ

Osoby oprávnené rokovať:

- vo veciach zmluvných:

- vo veciach technických:

Bankové spojenie: Štátna pokladnica

IBAN: SK44 8180 0000 0070 0013 5433

BIC: SPSRSKBA

IČO: 00003328

DIČ: 2021067785

Telefón:

E-mail:

(ďalej len „objednávateľ“)

a

**1.2 Zhotoviteľ:**

Obchodné meno:

Sídlo:

Právna forma:

Zapísaný v:

Štatutárny orgán:

Bankové spojenie:

IBAN:

BIC kód:

IČO:

IČ DPH:

DIČ:

Telefón:

E-mail:

Osoby oprávnené rokovať:

- vo veciach zmluvných:

- vo veciach technických:

|  |  |
| --- | --- |
|  |  |

(ďalej len „zhotoviteľ“)

(Objednávateľ a Zhotoviteľ spoločne ďalej len „zmluvné strany“)

**ČI. 2 PREDMET ZMLUVY**

2.1 Túto zmluvu uzatvárajú Zhotoviteľ a Objednávateľ na základe verejného obstarávania postupom užšej súťaže s opätovným otvorením súťaže a výsledku elektronickej aukcie predmetom ktorej je poskytovanie služieb súvisiacich s dielom podľa tejto zmluvy, ktorým je:

„................“

***(Vypracovanie a dodanie projektovej dokumentácie na ponuku (DP),*** ***ktorej súčasťou je dokumentácia v stupni stavebný zámer, projekt stavby a vykonávací projekt, a vykonávanie dohľadu projektanta nad zhotovovaním stavby (PDP)) (ďalej len „dielo“)***

* 1. Touto zmluvou sa bližšie upravuje predmet Rámcovej dohody s viacerými účastníkmi s opätovným otváraním súťaže uzatvorená medzi zmluvnými stranami. Zároveň táto zmluva bližšie definuje práva a povinnosti zmluvných strán pri samotnej realizácii v rozsahu stanoveného touto zmluvou.
  2. Zhotoviteľ sa zaväzuje vyhotoviť dielo podľa tejto zmluvy a písomných pokynov objednávateľa, ktorými sa nemení rozsah diela, cena diela a dohodnuté zmluvné termíny pre vykonanie diela a objednávateľ sa zaväzuje vykonané dielo prevziať a zaplatiť zhotoviteľovi cenu za vykonanie diela. Pre odovzdanie a prevzatie diela platia podmienky dohodnuté v tejto zmluve. Zmluvné strany sa dohodli, že pre prípad, ak by sa písomnými pokynmi objednávateľa mala meniť cena diela, rozsah diela, alebo termíny vykonania diela, zhotoviteľ nie je povinný tieto pokyny objednávateľa akceptovať a vykonať dielo v zmysle pokynov objednávateľa do momentu uzatvorenia písomného dodatku k tejto zmluve.
  3. Objednávateľ a zhotoviteľ sa zaväzujú pri plnení predmetu tejto Zmluvy dodržiavať platné právne predpisy Slovenskej republiky.

**ČI. 3 Rozsah a obsah predmetu plnenia**

1. Podkladom pre uzatvorenie zmluvy je ponuka zhotoviteľa zo dňa ........
2. Zhotoviteľ na základe tejto zmluvy poskytne:

3.2.1. vypracovanie a dodanie časti diela, ktorým sa rozumie vypracovanie projektovej dokumentácie v stupni stavebný zámer a projekt stavby pre stavbu „.....................“ (ďalej aj len ako „dielo“ alebo „projektová dokumentácia“), ktorej bližšia špecifikácia a rozsah je definovaná v Prílohe č. 1 tejto Zmluvy – Opis predmetu zákazky.

3.2.2 inžinierska činnosť v rozsahu a za podmienok definovaných v tejto zmluve a v Prílohe č. 1 tejto zmluvy - Opis predmetu zákazky

3.2.3 vypracovanie dokumentácie na ponuku (DP) a vykonávacieho projektu pre stavbu „............“ (ďalej tiež ako „dielo“ alebo „projektová dokumentácia“) v zmysle špecifikácie a rozsahu definovanom v tejto zmluve a Prílohe č. 1 tejto zmluvy – Opis predmetu zákazky

3.2.4 vykonávanie projektového dohľadu projektanta nad zhotovovaním stavby (ďalej len „PDP“) spôsobom definovaným v tejto zmluve v predpokladanom rozsahu ....... hodín počas celej doby platnosti tejto zmluvy.

3.3. Zhotoviteľ sa zaväzuje, že plnenie podľa tejto zmluvy vykoná riadne, včas a bez vád, s prihliadnutím na požadovaný rozsah, podmienky a požiadavky objednávateľa, oprávnené vznesené objednávateľom po uzatvorení tejto zmluvy, ako aj v zmysle Prílohy č. 1 tejto zmluvy – Opis predmetu zákazky, v zmysle zákona č. 25/2025 Z.z. stavebný zákon (ďalej len „Zákon“) a vykonávacej vyhlášky Úradu pre územné plánovanie a výstavbu Slovenskej republiky č. 60/2025 Z.z. o o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby (ďalej len „Vyhláška“) a ostatných všeobecno-záväzných právnych predpisov a v zmysle TP 019 a Prílohy č.2 tejto zmluvy – Špecifikácia ceny predmetu zákazky, ktoré tvoria neoddeliteľnú súčasť tejto zmluvy, v kvalite zodpovedajúcej platným slovenským technickým normám (STN), európskym normám (EN) a v súlade s platnými technickými predpismi (ďalej len „TP“), vzorovými listami (ďalej len „VL“) a technicko-kvalitatívnymi podmienkami (TKP) a  katalógovými listami (KL), ktoré sú umiestnené na webovom sídle objednávateľa ([www.ssc.sk](http://www.ssc.sk)). Zhotoviteľ vyhlasuje, že sa pred podpisom tejto zmluvy oboznámil s TP, TKP, KL a VL a v prípade, ak táto zmluva odkazuje na konkrétny TP, TKP, KL alebo VL, platí nevyvrátiteľná právna domnienka, že obsah takéhoto TP, TKP, KL alebo VL na ktorý sa zmluva odkazuje, je zhotoviteľovi známy. Pre vylúčenie pochybností zmluvné strany deklarujú, že TP, TKP, KL alebo VL pre účely plnenia predmetu tejto zmluvy platia pre zhotoviteľa v rozsahu v akom tieto nie sú rozporné s kogentnými ustanoveniami Zákona, Vyhlášky alebo iných všeobecno-záväzných právnych predpisov.

Zhotoviteľ sa ďalej zaväzuje plniť predmet tejto zmluvy prostredníctvom kľúčových odborníkov uvedených v prílohe č. 4 tejto zmluvy. V prípade ak z objektívnych dôvodov nebude možné plniť predmet tejto zmluvy prostredníctvom kľúčových odborníkov uvedených v prílohe č. 4 tejto zmluvy, môže zhotoviteľ po predchádzajúcom súhlase objednávateľa zmeniť/aktualizovať zoznam kľúčových odborníkov uvedených v Prílohe č. 4 tejto zmluvy, pričom objednávateľ je oprávnený odoprieť súhlas so zmenou len v prípade ak navrhovaný nový odborník/odborníci nespĺňajú kvalifikačné a iné predpoklady aspoň na úrovni predchádzajúceho odborníka. Zmena prílohy č. 4 postupom uvedeným v tomto bode zmluvy nevyžaduje uzatvorenie osobitného dodatku k tejto zmluve.

3.4.

Zhotoviteľ prehlasuje, že:

1. sa s opisom predmetu zákazky podľa bodu 3.2. tejto zmluvy riadne oboznámil,
2. sa oboznámil so všetkými súťažnými podkladmi k tejto zákazke, ktoré boli zverejnené alebo poskytnuté zhotoviteľovi v rámci verejného obstarávania tejto zákazky,
3. vykonal miestnu obhliadku stavby a podrobne sa oboznámil s jej technickým a faktickým stavom,
4. všetky činnosti, služby a práce, ktoré má v zmysle tejto zmluvy vykonať (najmä činnosti v zmysle čl. 3 tejto zmluvy) vykoná v takej kvalite a v takom rozsahu, aby všetky podklady, ktoré v zmysle tejto zmluvy odovzdá objednávateľovi v rámci plnenia predmetu zmluvy boli spolu s ďalšími podkladmi, ktoré nie sú predmetom tejto zmluvy a ktoré zabezpečí sám objednávateľ (napr. majetko-právne vysporiadanie a pod.) boli dostatočné na to, aby na základe nich bol príslušným stavebným úradom schválený stavebný zámer a následne aj vykonané stavebným úradom overenie projektu stavby.

V prípade, ak by sa po uzatvorení tejto zmluvy preukázali prehlásenia zhotoviteľa uvedené v tomto bode zmluvy ako nepravdivé, bude sa táto skutočnosť považovať za vadu plnenia predmetu tejto zmluvy.

3.5.

Zhotoviteľ ďalej berie na vedomie, že účelom uzatvorenia tejto zmluvy je požiadavka objednávateľa, aby projektová dokumentácia pre stavebný zámer, projekt stavby, vykonávací projekt a dokumentácia na ponuku , vrátane obsahujúceho výkazu výmer, kontrolný rozpočet a všetkých ďalších súčastí diela, ktoré má zhotoviteľ v zmysle tejto zmluvy vyhotoviť a dodať objednávateľovi, boli vypracované dostatočne presne, podrobne a komplexne tak, aby sa v zmysle nich dala stavba/stavby v nich uvedené postaviť alebo rekonštruovať bez potreby akýchkoľvek naviac stavebných prác, ktorých potreba nebola vyvolaná následkom vyššej moci.

Za tým účelom preto zhotoviteľ prehlasuje, že ním odovzdané dielo (projektová dokumentácia a všetky jej súčasti) budú v stave spôsobilom k tomu, aby podľa nej mohla byť realizovaná výstavba alebo rekonštrukcia stavby/stavieb, bez potreby naviac prác nevyvolaných vyššou mocou. V prípade ak sa prehlásenie zhotoviteľa uvedené v tomto bode zmluvy ukáže ako nepravdivé, bude sa táto skutočnosť, považovať za vadu plnenia predmetu tejto zmluvy.

3.6. Zhotoviteľ odovzdá objednávateľovi dielo podľa bodu 2.1 tejto zmluvy v rámci dohodnutej ceny podľa čl. 7 a v termíne uvedenom v bode 5.1 tejto Zmluvy takto:

1. kompletné tlačené súpravy - stavebný zámer, projekt stavby: 8x
2. kompletná digitálna dokumentácia - stavebný zámer, projekt stavby na USB nosiči prípadne inom elektronickom médiu 2x
3. kompletný digitálny vykonávací projekt dokumentácia na ponuku na USB nosiči prípadne inom elektronickom médiu 2x
4. rozpočet v tlačenej forme, opatrený pečiatkou zhotoviteľa 2x
5. rozpočet v digitálnej forme na USB nosiči prípadne inom elektronickom médiu 1x
6. Výtlačky naviac:
   * Koordinačný výkres stavby 3x
   * Zakreslenie objektov do podkladu z katastrálnej mapy 3x

Projektovú dokumentáciu v rozsahu a podobe v súlade s touto zmluvou sa zhotoviteľ zaväzuje odovzdať v slovenskom jazyku.

Textové dáta budú dodané vo formáte pdf, vrátane skenovaných písomností (záväzných vyjadrení dotknutých orgánov miestnej a štátnej správy a dotknutých právnických osôb - účastníkov, správcov IS, záznamy z rokovaní atď.)

Textové prílohy okrem pdf formátu budú dodané tiež v editovateľnej verzii vo formáte doc, (word),

Tabuľkové dáta sa uložia vo formáte xls, (excel).

Výkresy cestných komunikácií (základné výkresy, výkresové prílohy, výkresy súčastí a podrobností, vytyčovacie výkresy) a výkresy ostatných inžinierskych sietí vo vektorovom tvare vo formáte dgn, (dwg,) a pdf.

Výkres účelovej mapy a profilov v grafickom systéme vo formáte (dgn,) + geodetická nadstavba GEO.

Geometrické plány (GP) budú dodané vo výstupe vhodnom pre importovanie údajov do systému ESID (Estate Identification System),

3.7 Objednávateľ ako stavebník súčasne s účinnosťou tejto zmluvy poveruje zhotoviteľa ako projektanta, aby potom, ako objednávateľ odsúhlasí dokumentáciu pre stavebný zámer a projekt stavby, tieto bezodkladne v elektronickej forme a spôsobom a v rozsahu uvedenom vo Vyhláške sprístupnil na portály výstavby, ktorý spravuje Úrad pre územné plánovanie a výstavbu Slovenskej republiky a súčasne požiadal:

1. príslušný orgán územného plánovania o vydanie záväzného stanoviska k stavebnému zámeru,
2. dotknutý orgán podľa druhu navrhovaných stavebných prác a pôsobnosti dotknutých orgánov o vydanie záväzného stanoviska k stavebnému zámeru a
3. dotknuté právnické osoby, ktorých sa navrhované stavebné práce týkajú, o vydanie záväzného vyjadrenia k stavebnému zámeru.

3.8 Zhotoviteľ je povinný zabezpečiť podklady na konanie o stavebnom zámere v dohodnutom rozsahu a prerokovať s orgánom územného plánovania, s dotknutými orgánmi a dotknutými právnickými osobami všetky skutočnosti a zapracovať ich opodstatnené pripomienky do dokumentácie pre stavebný zámer a projekt stavby. V prípade ak niektorý subjekt uplatní pripomienku, ktorá je sporná, je povinnosťou zhotoviteľa snažiť sa odstrániť spornosť pripomienky rokovaním so subjektom, ktorý spornú pripomienku uplatnil a to aj za prípadnej účasti objednávateľa.

3.9. Zhotoviteľ je povinný vypracovať správu o prerokovaní stavebného zámeru, v ktorej vyhodnotí všetky uplatnené stanoviská a vyjadrenia, uvedie údaj o subjekte, ktorý pripomienku uplatnil, a spôsob vyhodnotenia uplatnenej pripomienky. K správe o prerokovaní stavebného zámeru zhotoviteľ priloží všetky zabezpečené podklady a spolu so správou o prerokovaní stavebného zámeru ich v elektronickej forme sprístupní na portály výstavby.

3.10 Zhotoviteľ je povinný vyžiadať doložku súladu k projektu stavby od dotknutých orgánov a právnických osôb, ktoré si v záväznom stanovisku k stavebnému zámeru vyhradili posúdenie projektu stavby a uplatnili požiadavky na dopracovanie projektu stavby a tieto spolu so všetkými podkladmi sprístupní v elektronickej forme na portály výstavby.

3.11 Zhotoviteľ je povinný pri činnostiach podľa bodov 3.7 až 3.10 tohto článku zmluvy postupovať tak, aby od všetkých subjektov, ktoré vydávajú záväzné stanoviská k stavebnému zámeru a/alebo vydávajú doložky súladu k projektu stavby, boli tieto záväzné stanoviská a doložky súladov kladné a bez výhrad, s výnimkou tých, kde sa postupom podľa bodu 3.8 nepodarilo odstrániť spornosť pripomienky ani osobnou účasťou zástupcov objednávateľa na rokovaní so subjektom, ktorý túto spornú pripomienku uplatnil a o ktorej bude musieť rozhodnúť stavebný úrad v konaní o vydanie rozhodnutia o stavebnom zámere.

3.12 Zhotoviteľ je povinný pri činnostiach podľa odsekov 3.7 až 3.10 postupovať v súlade s Vyhláškou a to prednostne elektronicky cez portál výstavby. V prípade, ak z technických alebo iných dôvodov výlučne na strane portálu nebude možné komunikovať s dotknutými orgánmi a dotknutými právnickými osobami elektronicky, môže zhotoviteľ zabezpečiť záväzné stanoviská alebo doložky súladu aj v listinnej podobe s tým, že akonáhle to bude technicky možné, tieto sprístupní v elektronickej forme na portály výstavby.

3.13 Pre vylúčenie pochybností zmluvné strany deklarujú, že účelom bodov 3.7 až 3.12 tohto článku zmluvy je poverenie pre zhotoviteľa, aby v rámci plnenia predmetu tejto zmluvy zabezpečil pre objednávateľa všetky podklady potrebné pre začatie konania stavebného úradu o stavebnom zámere s výnimkou realizácie samotného majetko-právneho vysporiadania pozemkov (dočasného alebo trvalého) na ktorých budú v zmysle projektovej dokumentácie vypracovanej podľa tejto zmluvy prebiehať stavebné práce a s nimi súvisiace činnosti, ktoré zabezpečí objednávateľ.

**ČI. 4 Podklady a SPOLUPôSOBENIE objednávateľa**

1. Vstupné pracovné rokovanie zvolá zhotoviteľ v sídle objednávateľa do 10 dní od účinnosti zmluvy, na ktorom predloží objednávateľovi časový harmonogram vecného plnenia spracúvania predmetu zmluvy a predpokladané termíny rokovaní s dotknutými orgánmi (orgány štátnej správy, samosprávy a dotknutými právnickými osobami (vlastníci a správcovia vyvolaných investícií), odsúhlasenie objektovej skladby s objednávateľom.
2. V priebehu vykonávania diela sa budú uskutočňovať aj ďalšie rokovania (ďalej len „pracovné rokovanie“) medzi zhotoviteľom a objednávateľom, a to na základe potreby a podľa vzájomnej dohody, spravidla aspoň raz za kalendárny mesiac trvania tejto zmluvy.
   * 1. Každá zmluvná strana, ktorá chce zvolať pracovné rokovanie, je povinná doručiť druhej strane pozvánku na pracovné rokovanie vrátane programu pracovného rokovania a zúčastnených osôb za svoju stranu. Objednávateľ má právo požadovať účasť ním určených osôb za zhotoviteľa na pracovnom rokovaní. Zmluvná strana ktorá zvoláva pracovné rokovanie je povinná pozvánku podľa predchádzajúcej vety tohto podbodu doručiť druhej strane minimálne 5 (päť) pracovných dní vopred, pričom berie na vedomie, že druhá strana je oprávnená navrhovaný termín pracovného rokovania posunúť najviac o 5 (päť) pracovných dní. Doručovanie pozvánok na pracovné rokovania sa riadi ustanoveniami čl. 14 tejto zmluvy.. Postup zvolávania pracovného rokovania podľa tohto podbodu zmluvy nemusí byť dodržaný, ak v tom ktorom konkrétnom prípade zvolania pracovného rokovania zmluvné strany budú súhlasiť s odchylným spôsobom zvolávania pracovného rokovania, alebo ak sa zúčastnia na rokovaní zvolanom odchylne od tohto podbodu zmluvy a nebudú namietať odchylný spôsob zvolania pracovného rokovania.
     2. Zhotoviteľ je povinný počas pracovných rokovaní informovať objednávateľa o stave rozpracovanosti predmetu diela.
     3. Z každého pracovného rokovania je zhotoviteľ povinný vyhotoviť zápis (ďalej len „zápis z pracovného rokovania“), ktorý je podkladom v zmysle bodu 4.4 tohto článku zmluvy. Zhotoviteľ je povinný zápis z pracovného rokovania doručiť objednávateľovi do 5 (piatich) pracovných dní odo dňa uskutočnenia pracovného rokovania na odsúhlasenie. Objednávateľ je následne oprávnený do 5 (piatich) pracovných dní odo dňa doručenia zápisu z pracovného rokovania uviesť a doručiť zhotoviteľovi svoje písomné pripomienky k zápisu z pracovného rokovania. Zhotoviteľ je povinný do 3 (troch) pracovných dní po doručení písomných pripomienok objednávateľa k zápisu z pracovného rokovania tieto pripomienky zapracovať a doručiť objednávateľovi opravený zápis z pracovného rokovania.

4.3 Objednávateľ sa zaväzuje, že počas vykonávania predmetu diela poskytne zhotoviteľovi v nevyhnutnom rozsahu spolupôsobenie, a to najmä poskytovaním upresňujúcich alebo doplňujúcich údajov alebo nevyhnutných podkladov, ktorými disponuje, potrebných na vykonanie predmetu diela a to v lehote 7 (siedmich) kalendárnych dní odo dňa požiadania ak sa zmluvné strany nedohodnú na inej lehote.

4.4 Zhotoviteľ je pri vykonávaní diela viazaný pokynmi objednávateľa, a to najmä pripomienkami z pracovných rokovaní, pripomienkami z predbežného schválenia, pripomienkami uplatnenými v rámci preberania diela prerokovania, ako aj ďalšími písomnými pripomienkami objednávateľa.

**ČI. 5 Čas plnenia**

5.1 Zhotovitel' sa zaväzuje, že predmet tejto zmluvy bude plniť do ... mesiacov od nadobudnutia účinnosti čiastkovej zmluvy.

nasledovne:

1. stavebný zámer a projekt stavby podľa bodu

3.2.1 zmluvy, vrátane všetkých služieb

súvisiacich s dielom podľa bodu 3.2.2 tejto zmluvy : **do .. mesiacov od nadobudnutia**

**účinnosti čiastkovej zmluvy**

1. dokumentácia na ponuku (DP) a vykonávací

projekt podľa bodu 3.2.3 tejto zmluvy: **po získaní právoplatného rozhodnutia o stavebnom zámere a overení projektu stavby s lehotou dodania .... dní odo dňa výzvy objednávateľa**

1. PDP podľa bodu 3.2.4 tejto zmluvy: **od odovzdania staveniska**

**zhotoviteľovi stavby až do vydania kolaudačného osvedčenia/osvedčení, alebo do odovzdania dokončenej stavby/stavieb objednávateľovi ak v zmysle právnych predpisov sa nevyžaduje vydanie kolaudačného osvedčenia a to vždy na základe vyžiadania objednávateľa**

5.2 Zmluvné strany sa dohodli, že:

5.2.1 Predmet tejto zmluvy podľa bodu 5.1, písm. a) tejto zmluvy sa bude považovať za riadne a včas splnený, ak v lehote v stanovenej v písm. a) bodu 5.1 tejto zmluvy:

a) zhotoviteľ vypracoval kompletnú dokumentáciu pre stavebný zámer a projekt stavby,

b) zhotoviteľ zabezpečil v potrebnom rozsahu všetky inžinierskogeologické prieskumy a iné prieskumy, geodetické merania a iné práce potrebné na vypracovanie projektovej dokumentácie stavby, ak to charakter stavby vyžadoval,

c) objednávateľ postupom podľa bodu 6.1 tejto zmluvy predbežne schválil dokumentáciu pre stavebný zámer a projekt stavby a

d) zhotoviteľ postupom podľa bodov 3.6 až 3.13 tejto zmluvy zabezpečil pre objednávateľa záväzné stanoviská k stavebnému zámeru a doložky súladu k projektu stavby.

5.2.2 Predmet tejto zmluvy podľa bodu 5.1 písm. b) tejto zmluvy sa bude považovať za riadne a včas splnený, ak v lehote v stanovenej v písm. b) bodu 5.1 tejto zmluvy zhotoviteľ odovzdá objednávateľovi kompletnú dokumentáciu na ponuku a vykonávací projekt, ktoré budú vypracovaná v súlade s touto zmluvou a v súlade s dokumentáciou, ktorá bola súčasťou verejného obstarávania tejto zákazky a tieto budú vychádzať z dokumentácie pre stavebný zámer a projektu stavby ku ktorým dali príslušné subjekty kladné záväzné stanoviská a doložky súladu s projektom stavby.

5.2.3 Predmet tejto zmluvy podľa bodu 5.1 písm. c) tejto zmluvy sa bude považovať za riadne a včas splnený, ak v lehote v stanovenej v písm. c) bodu 5.1 tejto zmluvy zhotoviteľ riadne poskytne na vyžiadanie objednávateľa PDP a to aj opakovane v jednotlivých mesiacoch lehoty uvedenej v bode 5.1 písm. c) tejto zmluvy.

5.3 Zmluvné strany sa dohodli, že v prípade, ak po odovzdaní diel podľa bodu 5.1 písm. a) a b) bude potrebné zmeniť resp. upraviť dokumentáciu pre stavebný zámer, projekt stavby, dokumentáciu na ponuku alebo vykonávací projekt z dôvodu, že to vyplynie z právoplatného rozhodnutia o stavebnom zámere vydanom stavebným úradom po odovzdaní týchto diel objednávateľovi je zhotoviteľ povinný v lehote dohodnutej s objednávateľom, inak v lehote 30 dní odo dňa výzvy objednávateľa, tieto diela upraviť/zmeniť/doplniť v súlade s rozhodnutím o stavebnom zámere, pričom odmena za úpravu/zmenu/doplnenie týchto diel je už zahrnutá v cene podľa článku 7 tejto zmluvy.

**Čl. 6 PRIEBEH A SPôSOB ODOVZDANIA A PREBERANIA PREDMETU ZMLUVY**

6.1 Zmluvné strany sa dohodli, že pred samotným odovzdaním a prevzatím predmetu plnenia podľa tejto zmluvy, ktorého lehoty sú uvedené v bode 5.1 tejto zmluvy, dôjde zo strany objednávateľa k predbežnému schváleniu stavebného zámeru a projektu stavby pre účely jeho umiestnenia na portál výstavby a zabezpečenia záväzných stanovísk a doložiek súladu zo strany dotknutých orgánov a právnických osôb. Za tým účel sa zhotoviteľ zaväzuje, že minimálne 30 dní pred elektronickým sprístupnením stavebného zámeru a projektu stavby na portály výstavby, zašle stavebný zámer a projekt stavby na predbežné odsúhlasenie a pripomienkovanie objednávateľovi. Objednávateľ do 10 dní odo dňa obdržania stavebného zámeru a projektu stavby uplatní prípadné pripomienky alebo dokumenty predbežne schváli bez pripomienok. Uplatnené pripomienky musí zhotoviteľ v plnom rozsahu zapracovať do stavebného zámeru alebo projektu stavby, resp. dohodnúť sa s objednávateľom na rozsahu zapracovania uplatnených pripomienok. Až potom ako zhotoviteľ predbežne schváli stavebný zámer a projekt stavby alebo zhotoviteľ zapracuje pripomienky objednávateľa k týmto dokumentom, považuje sa stavebný zámer a projekt stavby za predbežne schválený objednávateľom a zhotoviteľ je oprávnený ho sprístupniť na portály výstavby v zmysle bodu 3.7 tejto zmluvy. Predbežné schválenie stavebného zámeru a/alebo projektu stavby podľa tohto bodu zmluvy nemá právne účinky odovzdania diela objednávateľovi bez vád, ale slúži len ako predbežné odsúhlasenie diela za účelom jeho sprístupnenia dotknutým orgánom a právnickým osobám na účely vyžiadania záväzných stanovísk a doložiek súladu. Takéto predbežné schválenie stavebného zámeru a/alebo projektu stavby ani neoprávňuje zhotoviteľa na fakturáciu odmeny podľa tejto zmluvy.

6.2 Potom ako zhotoviteľ splní všetky podmienky na riadne odovzdanie diela podľa tejto zmluvy, ktoré sú uvedené v bodoch 5.2.1 a 5.2.2 tejto zmluvy, je zhotoviteľ povinný doručiť v termínoch uvedených v bode 5.1 zmluvy objednávateľovi predmet zmluvy bez vád. V prípade ak dielo alebo jeho časť je sprístupnená v elektronickej forme na portály výstavby, môže zhotoviteľ doručiť dielo alebo jeho časť nachádzajúcu sa na portály výstavby aj písomným oznámením doručeným objednávateľovi o tom, že toto dielo alebo jeho časť sú prístupné na portály výstavby s presným odkazom kde na portály výstavby sa toto dielo alebo jeho časť nachádza.

6.3 Dňom doručenia diela na doručovaciu adresu objednávateľa sa začína preberacie konanie. Účelom preberacieho konania je zistenie skutočnosti, či dielo spĺňa kvantitatívne a kvalitatívne vlastnosti uvedené v tejto zmluve a v súťažných podkladoch. Na účely tejto zmluvy, dielo nespĺňa kvantitatívne a kvalitatívne vlastnosti uvedené v tejto zmluve, ak má vady, ktoré sú objednávateľom zistiteľné pri vynaložení náležitej starostlivosti počas preberacieho konania, alebo ak nespĺňa aj ďalšie požiadavky uvedené v tejto zmluve (ďalej len „zjavné vady“). Počas preberacieho konania je objednávateľ oprávnený skontrolovať dielo a je oprávnený oznámiť zhotoviteľovi skutočnosť, že dielo má zjavné vady.

6.4 Preberacie konanie je skončené dňom podpísania preberacieho protokolu objednávateľom a zhotoviteľom. V preberacom protokole deklaruje zhotoviteľ skutočnosť, že dielo nemá v deň podpísania preberacieho protokolu zjavné vady.

6.5 Objednávateľ sa zaväzuje podpísať preberací protokol v lehote do ... pracovných dní odo dňa doručenia diela objednávateľovi, ak dielo nemá zjavné vady. Preberací protokol sa vyhotoví v dvoch rovnopisoch, pričom pre každú zmluvnú stranu je určený 1 (jeden) rovnopis.

6.6 Ak objednávateľ počas preberacieho konania zistí skutočnosť, že dielo má zjavné vady, oznámi písomne túto skutočnosť zhotoviteľovi v lehote uvedenej v bode 6.4 tohto článku zmluvy (ďalej len „oznámenie o zjavných vadách“). Zhotoviteľ je povinný zjavné vady odstrániť v lehote 2 (dvoch) pracovných dní odo dňa doručenia oznámenia o zjavných vadách ak sa nedohodne iná lehota. V prípade ak dielo má zjavné vady a uplynula už lehota na odovzdanie diela v zmysle bodu 5.1 tejto zmluvy, alebo zhotoviteľ neodstráni zjavné vady diela najneskôr do uplynutia lehoty podľa bodu 5.1 tejto zmluvy, je zhotoviteľ v omeškaní s odovzdaním diela. Ak zhotoviteľ neodstráni zjavné vady diela ani na druhý krát považuje sa takéto konanie zhotoviteľa za podstatné porušenie zmluvy zo strany zhotoviteľa a oprávňuje objednávateľa od zmluvy okamžite odstúpiť.

6.7 Dielo podľa tejto zmluvy sa považuje za odovzdané podpisom preberacieho protokolu. Odovzdaním a prevzatím diela podľa tohto článku zmluvy, potvrdzuje objednávateľ len že dielo nemá zjavné vady. Takýmto odovzdaním a prevzatím diela nie sú dotknuté nároky z vád diela, ktoré sa vyskytnú počas záručnej doby, vrátane nárokov z tých vád, ktoré už existovali v čase odovzdania a prevzatia diela ale ktoré vyšli najavo až počas záručnej doby.

6.8 Zhotoviteľ nie je v omeškaní s splnením predmetu zmluvy v prípade, ak nastanú skutočnosti označované ako „vyššia moc“.

**Čl. 7 Cena Predmetu zmluvy, platobné a fakturačné podmienky**

7.1 Cena za predmet tejto zmluvy v rozsahu a obsahu dohodnutom v článkoch 2 a 3 tejto zmluvy je stanovená dohodou v súlade so zákonom č. 18/1996 Z.z. o cenách v znení neskorších predpisov vyhlášky MF SR č. 87/1996 Z.z. v znení neskorších predpisov. Zhotoviteľ prehlasuje, že v cene sú započítané všetky náklady, činnosti, práce, výkony alebo služby nevyhnutne spojené so zhotovením predmetu plnenia v zmysle zmluvy zhotoviteľom, vrátane nákladov na akékoľvek požiadavky objednávateľa na zapracovanie do projektovej dokumentácie, na ktorých sa zmluvné strany dohodli na pracovných rokovaniach a vrátane nákladov na prepracovanie technického riešenia alebo projektovej dokumentácie podľa výhrad, stanovísk, požiadaviek a/alebo pripomienok stavebného úradu, dotknutých orgánov a správcov alebo vlastníkov inžinierskych sietí, vrátane odstránenia vád diela, ktoré oprávnene uplatní objednávateľ.

|  |  |  |  |  |
| --- | --- | --- | --- | --- |
| **Predmet zmluvy** | | **Cena v EUR**  **bez DPH** | **DPH 23%** | **Cena v EUR**  **s DPH** |
| 7.1.1 | dielo „stavebný zámer a projekt stavby“ v zmysle bodu 3.2.1 zmluvy a služby súvisiace s dielom v zmysle bodu 3.2.2 |  |  |  |
| 7.1.2 | dielo dokumentácia na ponuku (DP) a vykonávací projekt v zmysle bodu 3.2.3 zmluvy |  |  |  |

|  |  |  |  |  |  |  |
| --- | --- | --- | --- | --- | --- | --- |
| **Predmet zmluvy** | | | **Hodinová sadzba** | **Cena v EUR**  **bez DPH pri predpokladanom rozsahu ….. hodín** | **DPH 23%** | **Cena v EUR**  **s DPH pri predpokladanom rozsahu …. hodín** |
| 7.1.3 | PDP v zmysle bodu 3.2.4 zmluvy | .... EUR bez DPH | |  |  |  |

Podrobná špecifikácia ceny podľa bodov 7.1.1, 7.1.2 a 7.1.3 je uvedená v Prílohe č. 2 tejto zmluvy – Špecifikácia ceny predmetu zákazky.

Cena podľa bodu 7.1.3 je cenou orientačnou pri predpokladanom počte hodín výkonu PDP uvedenom v bode 3.2.4 tejto zmluvy. Skutočná celková cena za činnosti PDP podľa bodu 7.1.3 bude určená ako súčin skutočne vykonaných činností PDP počas platnosti tejto zmluvy a hodinovej sadzby. Skutočná cena za PDP počas celej doby platnosti tejto zmluvy bude určená súčtom všetkých faktúr, ktorými si bude zhotoviteľ počas platnosti tejto zmluvy účtovať odmenu za reálne poskytnuté činnosti PDP. V prípade, ak by skutočne poskytnuté činnosti PDP počas celej doby platnosti tejto zmluvy mali prekročiť predpokladaný počet hodín činnosti PDP stanovený v bode 3.2.3 tejto zmluvy, skutočne vykonané hodiny PDP nad tento rozsah môžu byť poskytnuté a budú zo strany objednávateľa zaplatené, len potom ako dôjde k uzatvoreniu dodatku k tejto zmluve.

Cena celkom bez DPH ................................... ...... EUR

DPH 23 % ............................................... ...... EUR

**Cena celkom s DPH ...................................... ...... EUR**

Slovom: ............................................................. EUR s DPH

7.2 Zhotoviteľ je oprávnený si ceny podľa bodu 7.1 faktúrovať nasledovne:

7.2.1 cenu podľa bodov 7.1.1 a 7.1.2 tejto zmluvy postupne aj čiastkovo, pri dosiahnutí platobného (fakturačného) míľnika, ak v Prílohe č. 2 - Špecifikácia ceny predmetu zákazky, je presne stanovená čiastková výška ceny a platobný (fakturačný) míľnik, pri dosiahnutí ktorého je zhotoviteľ oprávnený si túto časť ceny faktúrovať. Ak Príloha č. 2 tejto zmluvy nebude obsahovať presné určenie čiastkovej ceny/cien a tomu prislúchajúci platobný (fakturačný) míľnik/míľniky, bude zhotoviteľ oprávnený faktúrovať cenu alebo jej časť až po podpísaní preberacieho protokolu podľa čl. 6 tejto zmluvy a doručením dohodnutého počtu exemplárov dokumentácie v listinnej a elektronickej forme v zmysle bodu 3.7 tejto zmluvy.

Objednávateľ je povinný vyfakturovanú cenu podľa bodu 7.1.1. zaplatiť zhotoviteľovi len do výšky 90 % z ceny uvedenej v bode 7.1.1 tejto zmluvy. Zvyšných 10 % z ceny uvedenej v bode 7.1.1 objednávateľ zadrží ako zádržné. Zádržné slúži na zabezpečenie všetkých pohľadávok objednávateľa voči zhotoviteľovi z titulu vád diela, ktoré sú prekážkou vydania právoplatného rozhodnutia o stavebnom zámere alebo prekážkou overenia projektu stavby, za ktorú zodpovedá zhotoviteľ alebo ktoré spôsobujú oddialenie vydania právoplatného rozhodnutia o stavebnom zámere alebo oddialenie overenia projektu stavby z dôvodov vadného plnenia na strane zhotoviteľa. Zádržné, alebo jeho nespotrebovanú časť je objednávateľ povinný zaplatiť zhotoviteľovi takto:

1. do 30 dní odo dňa:

- nadobudnutia právoplatnosti rozhodnutia o stavebnom zámere na všetky stavby uvedené v projektovej dokumentácii tvoriacej predmet tejto zmluvy, ak sa v zmysle všeobecno-záväzných právnych predpisov vyžaduje na realizáciu alebo rekonštrukciu stavby/stavieb vydanie rozhodnutia o stavebnom zámere a súčasne

- vydania všetkých doložiek súladu projektu stavby od dotknutých orgánov a právnických osôb na všetky stavby uvedené v projektovej dokumentácii,

najneskôr však do 12 mesiacov odo dňa podpísania preberacieho protokolu o odovzdaní a prevzatí predmetu tejto časti zmluvy podľa čl. 6 tejto zmluvy, alebo

1. do 30 dní odo dňa prevzatia dokončenej stavby/stavieb alebo rekonštrukcie stavby/stavieb realizovanej na základe projektovej dokumentácie tvoriacej predmet tejto zmluvy, ak sa v zmysle všeobecno-záväzných právnych predpisov nevyžaduje na realizáciu alebo rekonštrukciu stavby/stavieb vydanie rozhodnutia o stavebnom zámere ale postačí len ohlásenie, alebo sa nevyžaduje ani ohlásenie, najneskôr však do 12 mesiacov odo dňa podpísania preberacieho protokolu o odovzdaní a prevzatí predmetu tejto časti zmluvy podľa čl. 6 tejto zmluvy.

Objednávateľ je povinný vyfakturovanú cenu podľa bodu 7.1.2. zaplatiť zhotoviteľovi len do výšky 90 % z ceny uvedenej v bode 7.1.2 tejto zmluvy. Zvyšných 10 % z ceny uvedenej v bode 7.1.2 objednávateľ zadrží ako zádržné. Zádržné slúži na zabezpečenie všetkých pohľadávok objednávateľa voči zhotoviteľovi z titulu vád predmetu tejto zmluvy. Zádržné, alebo jeho nespotrebovanú časť je objednávateľ povinný zaplatiť zhotoviteľovi do 30 dní odo dňa nadobudnutia účinnosti zmluvy s osobou, ktorú si objednávateľ obstará na realizáciu stavby/stavieb alebo rekonštrukciu stavby/stavieb uvedených v projektovej dokumentácii tvoriacej predmet tejto zmluvy, najneskôr však do 12 mesiacov odo dňa podpísania preberacieho protokolu o odovzdaní a prevzatí predmetu tejto časti zmluvy podľa čl. 6 tejto zmluvy.

7.2.2 cenu podľa bodu 7.1.3 za výkon činnosti PDP:

7.2.2.1 Faktúry za výkon odborného autorského dohľadu vystaví zhotoviteľ 1 x za štvrťrok počas realizácie stavby na základe potvrdenia skutočného výkonu odborného autorského dohľadu stavebným dozorom. Vo faktúrach bude súpis odpracovaných hodín (pre účely valorizácie) podrobne rozpísaný samostatne podľa kalendárnych mesiacov. Konečná faktúra bude vystavená po dodaní záverečnej správy PDP k priebehu realizácie stavby po jej ukončení. Podkladom pre úhradu bude skutočný počet výkonov PDP, podložený zápisom o účasti PDP na predmetnej stavbe, potvrdený stavebným dozorom. Zároveň bude podkladom aj predložený počet hodín potrebný na prípravu, nutné konzultácie a preštudovanie podkladov od objednávateľa.

7.2.2.2 Čiastky splatné za PDP budú upravené kvôli zvýšeným alebo zníženým nákladom na pracovnú silu, vybavenie a na iné vstupy tak, že sa pripočítajú, alebo odpočítajú čiastky stanovené podľa vzorca stanoveného v tomto podčlánku.

Úprava ceny za výkon PDP, ktorá sa použije na čiastku inak splatnú za výkon PDP tak ako bola ocenená v „Špecifikácii ceny predmetu zákazky“ za sledované obdobie a tak, ako bola potvrdená vo faktúrach, bude stanovená podľa vzorca pre každú z mien, v ktorých je splatná zmluvná cena.

Úprava podľa tohto podčlánku nebude použitá pre dodatočné služby za výkon PDP, ktorých hodnota bola ocenená na základe nákladov, alebo súčasných cien.

Pri konštrukcii vzorca pre výpočet valorizácie je fixná časť nákladov, ktoré nepodliehajú valorizácii, stanovená vo výške 10%. Zdrojmi vstupov pre výpočet indexu pre valorizáciu sú Index spotrebiteľských cien a Index čistej inflácie (index spotrebiteľských cien bez vplyvov zmien regulovaných cien, nepriamych daní a cien potravín), ktoré sú publikované Štatistickým úradom Slovenskej republiky na jeho internetovej stránke [www.statistics.sk](http://www.statistics.sk).

Vzorec pre výpočet valorizácie:

**Pn = 0,1 + 0,6 (CPIn/CPIo) + 0,3 (NIn/NIo)**

Pn – násobiteľ úpravy, ktorý bude použitý pre objednávateľom schválenú hodnotu zmluvného plnenia za obdobie „n“, pričom týmto obdobím je kalendárny mesiac. Hodnota násobiteľa úpravy sa zaokrúhľuje na sedem desatinných miest.

0,1 – pevný koeficient 10%, ktorý reprezentuje časť nákladov nepodliehajúcich úprave.

0,6 – koeficient, ktorý predstavuje časť nákladov zmluvného plnenia podliehajúcich cenovej úprave a reprezentuje zmenu personálnych nákladov, t. j. nákladov na pracovnú silu.

0,3 – koeficient, ktorý predstavuje časť nákladov zmluvného plnenia podliehajúcich cenovej úprave a reprezentuje zmenu ostatných nákladov

CPI – Index spotrebiteľských cien (Consumer Price Index) publikovaný Štatistickým úradom Slovenskej republiky na jeho internetovej stránke www.statistics.sk

NI – Vývoj čistej inflácie (Net Inflation) publikovaný Štatistickým úradom Slovenskej republiky na jeho internetovej stránke www.statistics.sk.

CPIn – Index spotrebiteľských cien oproti bázickému obdobiu v období „n“, pričom týmto obdobím je kalendárny mesiac, do ktorého spadá dátum zmluvného plnenia.

CPIo – Index spotrebiteľských cien oproti bázickému obdobiu za kalendárny mesiac, do ktorého spadá 28. deň pred uplynutím lehoty na podanie ponuky.

NIn – Vývoj čistej inflácie oproti bázickému obdobiu v období „n“, pričom týmto obdobím je kalendárny mesiac, do ktorého spadá dátum zmluvného plnenia.

NIo – Vývoj čistej inflácie oproti bázickému obdobiu za kalendárny mesiac, do ktorého spadá 28. deň pred uplynutím lehoty na podanie ponuky.

7.2.2.3 Pre úpravu zmluvnej ceny (prípočet, resp. odpočet) dopočtom na základe vyššie uvedeného indexu platia nasledovné podmienky:

• Úprava zmluvnej ceny bude uplatnená v prípade prípočtu a rovnako aj v prípade odpočtu.

• Úprava zmluvnej ceny bude platiť počas celej doby poskytovania služby a to odo dňa, kedy zhotoviteľ zahájil výkon PDP až do ukončenia poskytovania služby a predloženia všetkých dokladov.

• Výpočet indexu spracuje vykonávateľ PDP a predloží ho objednávateľovi na odsúhlasenie pred jeho uplatnením.

• Výpočet úpravy zmien nákladov bude PDP predkladaný až po začatí realizácie prác na stavbe a vždy po skončení kalendárneho roka a po zverejnení príslušných indexov (potrebných pre výpočet násobiteľa úpravy) za celý kalendárny rok (vrátane mesiaca december).

• Výpočet úpravy zmien nákladov bude predložený v prehľadnej tabuľke, kde bude uvedené:

- Hodnota fakturovanej čiastky v príslušnom mesiaci,

- Násobiteľ indexu za príslušný kalendárny mesiac,

- Hodnota úpravy zmeny nákladov za príslušný mesiac,

- Hodnota úpravy zmeny za celý kalendárny rok (súčet stĺpca úpravy

zmeny nákladov za kalendárny mesiac).

• Podkladom pre úhradu úpravy zmien nákladov bude dodatok k zmluve o dielo, ktorého predmetom bude úprava zmluvnej ceny diela na základe vyššie uvedených a objednávateľom potvrdených dokladov.

• Úhrada zmien nákladov po ich odsúhlasení a po podpise dodatku k zmluve o dielo (za príslušný kalendárny rok) bude uhradená v najbližšej faktúre vystavenej po podpise dodatku k zmluve.

7.3 Prílohou každej faktúry musí byť príloha preukazujúca opodstatnenosť fakturovaného nároku (protokol o odovzdaní a prevzatí predmetu zmluvy, súpis odpracovaných hodín PDP a pod.).

7.4 Zhotovitel' je oprávnený faktúru/faktúry podľa bodu 7.2 1 tejto zmluvy vyhotoviť a objednávateľovi doporučene doručiť najskôr v deň podpisu preberacieho protokolu o odovzdaní a prevzatí diela v súlade s bodom 6.3 tejto zmluvy. Prílohou faktúry bude rozpis fakturovanej čiastky na jednotlivé stavebné objekty. Zhotoviteľ vyhotoví faktúru v písomnej forme, jej tabuľkové prílohy však súčasne predloží aj v elektronickej forme vo formáte Microsoft Excel.

7.5 Faktúry podľa bodu 7.2.2 tejto zmluvy bude zhotoviteľ oprávnený vystaviť a objednávateľovi doporučene doručiť vždy do 15 dní po skončení každého štvrťroku v ktorom činnosti PDP reálne poskytoval. Prílohou faktúry bude súpis odpracovaných hodín PDP v štruktúre, forme a rozsahu uvedenom v bode 7.2.2.1 tejto zmluvy. Zhotoviteľ vyhotoví faktúru v písomnej forme, jej tabuľkové prílohy však súčasne predloží aj v elektronickej forme vo formáte Microsoft Excel.

7.6 Lehota splatnosti každej faktúry je do 30 kalendárnych dní od jej doručenia na e-mailovú adresu objednávateľa: *efaktury@ssc.sk*.

7.7 Faktúra musí obsahovať obligatórne náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a musia byť k nej priložené prílohy uvedené v tejto zmluve. Na faktúre musí byť uvedené číslo zmluvy, bankové spojenie v zmysle zmluvy a predmet fakturácie. Ak faktúra nebude obsahovať vyššie uvedené údaje alebo ak bude obsahovať nesprávne údaje alebo k nej nebudú priložené požadované prílohy, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry. V prípade, že faktúra nebude obsahovať všetky náležitosti daňového dokladu, objednávateľ ju vráti na zmenu, doplnenie alebo opravu (ďalej len „oprava faktúry").

7.8 Ak v deň úhrady faktúry je zhotoviteľ platiteľom DPH a objednávateľ zistí, že bankový účet, na ktorý sa má vykonať úhrada, sa  nenachádza v Zozname platiteľov DPH s číslami bankových účtov, ktoré používajú na podnikanie na Finančnej správe SR, objednávateľ je oprávnený pozastaviť úhradu, resp. uhradiť z faktúry len základ DPH bez čiastky DPH uvedenej na faktúre, a to až do lehoty splnenia zákonných povinností zhotoviteľa ohľadne zverejnenia bankových účtov na Finančnej správe SR. Takéto zadržanie platby nebude zakladať nárok na úrok z omeškania, ani na iné sankcie vzťahujúce sa k úhrade po lehote splatnosti.

**Čl. 8 VLASTNÍCKE PRÁVO, NEBEZPEČENSTVO ŠKODY A AUTORSKÉ PRÁVA**

8.1 Nebezpečenstvo škody na diele a vlastnícke právo k dielu prechádza na objednávateľa dňom podpísania preberacieho protokolu o odovzdaní a prevzatí diela.

8.2 V prípade, že na základe tejto dohody vyhotoví zhotoviteľ a odovzdá objednávateľovi dielo, ktoré spĺňa náležitosti autorského diela podľa zákona č. 185/2015 Z.z. autorský zákon v znení neskorších predpisov (ďalej len „Autorský zákon“), zhotoviteľ odovzdaním diela objednávateľovi v zmysle ustanovenia § 19 odsek 2 Autorského zákona udeľuje objednávateľovi súhlas na použitie projektovej dokumentácie a akéhokoľvek iného diela vytvoreného v súvislosti s plnením predmetu tejto zmluvy ako aj jej/jeho súčastí vytvorených na základe tejto zmluvy.

8.3 Zhotoviteľ udeľuje objednávateľovi licenciu na všetky spôsoby použitia diela známe ku dňu uzatvorenia tejto zmluvy, alebo ktoré vyplynú z potrieb vykonávania činnosti objednávateľa alebo z určeného diela v budúcnosti. Objednávateľ je na základe poskytnutej licencie oprávnený s dielom akokoľvek disponovať a nakladať, najmä však nielen výlučne:

1. dielo alebo jeho časť použiť a používať na účely súvisiace s činnosťou objednávateľa, ako aj rozhodovať o jeho použití,
2. dielo upravovať, meniť a spracovávať,
3. dielo prekladať a meniť jeho názov,
4. vyhotovovať rozmnoženiny a záznamy diela alebo jeho častí,
5. uskutočňovať adaptáciu, usporiadanie alebo akékoľvek iné spracovanie alebo úpravy diela,
6. spájať dielo s inými dielami alebo dielo zaradiť do súborného diela alebo databázy,
7. použiť dielo alebo jeho časti na vytvorenie nového diela,
8. vystaviť dielo alebo jeho rozmnoženiny,
9. verejne vykonať dielo, zverejniť a rozširovať dielo,
10. udeliť súhlas na použitie diela akýmkoľvek tretím osobám,
11. registrovať dielo v osobitnom registri alebo udeliť súhlas na túto registráciu tretej osobe,
12. akýmkoľvek iným spôsobom použiť dielo v celom rozsahu majetkových práv, ktoré inak prislúchajú autorovi v zmysle ustanovení Autorského zákona.

8.4 Zhotoviteľ udeľuje objednávateľovi výhradnú licenciu na čas trvania majetkových práv zhotoviteľa k dielu.

8.5 Zhotoviteľ touto zmluvou udeľuje objednávateľovi súhlas na použitie diela za podmienok ustanovených touto zmluvou a objednávateľ touto zmluvou udelenú licenciu prijíma a zaväzuje sa dielo používať v rozsahu udelenej licencie.

8.6 Zhotoviteľ udeľuje objednávateľovi licenciu v neobmedzenom rozsahu bez obmedzenia čo do územného, vecného a množstevného rozsahu.

8.7 Objednávateľ je oprávnený udeliť tretej osobe súhlas (sublicenciu) na použitie diela v rozsahu udelenej licencie podľa tejto zmluvy s čím zhotoviteľ vyjadruje súhlas. Udelenie sublicencie nemusí byť písomné. Cena za licenciu na používanie diela podľa tejto zmluvy vrátane ceny za udelenie sublicencie je už zahrnutá v cene podľa čl. 7 tejto zmluvy.

8.8 Objednávateľ je oprávnený udelenú licenciu zmluvou postúpiť na tretie osoby, s čím zhotoviteľ vyjadruje súhlas, pričom nevyžaduje, aby ho objednávateľ o postúpení licencie na tretie osoby a osobe postupníka informoval.

8.9 Zhotoviteľ sa zaväzuje vysporiadať všetky právne vzťahy s tretími osobami (vrátane zamestnancov), ktoré sa budú podieľať na vytvorení diela podľa tejto zmluvy tak, aby si žiadne takéto tretie osoby (vrátane jeho zamestnancov) nemohli uplatňovať voči objednávateľovi a tretej strane žiadne nároky vyplývajúce im s osobnostných, priemyselných, majetkových či iných obdobných práv v súvislosti s riadnym plnením záväzkov zhotoviteľa podľa tejto zmluvy.

8.10 Zmluvné strany sa výslovne dohodli, že objednávateľ je oprávnený počas preberacieho konania v zmysle čl. 6 tejto zmluvy poskytnúť akúkoľvek dokumentáciu alebo jej časť doručenú mu zhotoviteľom v súlade s ustanoveniami tejto zmluvy tretím osobám, avšak výlučne za účelom skontrolovania doručenej dokumentácie alebo jej časti, a to na čas potrebný na jej skontrolovanie bez možnosti jej ďalšieho použitia a šírenia tretími osobami, s čím zhotoviteľ podpísaním tejto zmluvy súhlasí.

**Čl. 9 Sankcie**

9.1 V prípade ak zhotoviteľ nedodrží časy plnenia predmetu tejto zmluvy uvedené v bode 5.1 písm. a) a b) tejto zmluvy a toto omeškanie nebolo spôsobené neposkytnutím súčinnosti zo strany objednávateľa alebo v dôsledku vyššej moci, vznikne objednávateľovi voči zhotoviteľovi nárok na zmluvnú pokutu z omeškania vo výške 0,5 % z ceny tej časti diela s ktorou je zhotoviteľ v omeškaní a to za každý aj začatý deň omeškania. Uplatnenú zmluvnú pokutu podľa tohto bodu zmluvy je objednávateľ oprávnený započítať oproti cene diela, ktorú si bude zhotoviteľ účtovať v zmysle tejto zmluvy.

9.2 Objednávateľ má nárok na zmluvnú pokutu a zhotoviteľ sa zaväzuje zaplatiť objednávateľovi zmluvnú pokutu za každú neospravedlnenú neúčasť odborného autorského dohľadu na kontrolných dňoch stavby, na preberacích konaniach stavby alebo jej časti vrátane dohodnutých alebo všeobecno-záväznými právnymi predpismi stanovených skúšok alebo kontrol, alebo na rokovaniach alebo stretnutiach so zástupcami objednávateľa na ktorých termíne sa zhotoviteľ dohodol s objednávateľom vo výške zmluvnej pokuty 200,- EUR (slovom: dvesto EUR) za každú neospravedlnenú neúčasť. Zmluvnú pokutu je objednávateľ oprávnený odrátať z ceny PDP, ktorú si bude zhotoviteľ fakturovať v zmysle bodu 7.2.2 tejto zmluvy.

9.3 Objednávateľ má ďalej nárok na zmluvnú pokutu a zhotoviteľ sa zaväzuje zaplatiť objednávateľovi zmluvnú pokutu za každé nevyriešenie technického problému stavby, ktorého riešenie patrí do pôsobnosti PDP podľa tejto zmluvy, a/alebo za každé nesplnenie inej povinnosti PDP (inej ako uvedenej v bode 9.2 vyššie) vyplývajúcej mu z tejto zmluvy v lehote dohodnutej s objednávateľom alebo v lehote vyplývajúcej z tejto zmluvy vo výške zmluvnej pokuty 2,5 % z Ceny celkom s DPH uvedenej v bode 7.1 tejto zmluvy. Zmluvnú pokutu je objednávateľ oprávnený odrátať z ceny PDP, ktorú si bude zhotoviteľ fakturovať v zmysle bodu 7.2.2 tejto zmluvy.

9.4 V prípade omeškania zhotoviteľa s odstránením vady predmetu plnenia tejto zmluvy v záručnej dobe, je zhotoviteľ povinný zaplatiť objednávateľovi zmluvnú pokutu vo výške 0,5 % z Ceny celkom s DPH uvedenej v bode 7.1 tejto zmluvy za každý a to aj začatý deň omeškania.

9.5 Ak počas realizácie stavby podľa projektovej dokumentácie vyhotovenej zhotoviteľom podľa tejto zmluvy dôjde k zvýšeniu zmluvne dohodnutej ceny za zhotovenie rekonštrukcie stavby výlučne z dôvodu, že zhotoviteľ projektovej dokumentácie porušil povinnosť podľa tejto zmluvy a dielo má vady, je zhotoviteľ povinný zaplatiť objednávateľovi zmluvnú pokutu vo výške 10 % zo sumy navýšenia ceny zhotovenia stavby. Zhotoviteľ je zároveň povinný odstrániť vady dokumentácie v lehote dohodnutej s objednávateľom.

9.6 Zhotoviteľ je povinný objednávateľovi nahradiť v plnej výške škodu spôsobenú nutnosťou opakovane realizovať stavebné práce z dôvodu vady projektovej dokumentácie vyhotovenej a dodanej na základe tejto zmluvy.

9.7 V prípade porušenia ktorejkoľvek povinnosti zhotoviteľa v zmysle ustanovení tejto zmluvy vzťahujúcich sa na subdodávateľov, vzniká objednávateľovi nárok na zaplatenie zmluvnej pokuty vo výške 1 000,00 EUR (slovom jedentisíc EUR)  za každé porušenie povinnosti a to aj opakovane a zároveň je objednávateľ oprávnený odmietnuť plnenie subdodávateľom zhotoviteľa, ktorý nebol písomne schválený alebo ktorý nespĺňa zákonné podmienky.

9.8 Celková suma zmluvných pokút, ktorú počas celej doby platnosti tejto zmluvy musí zaplatiť zhotoviteľ objednávateľovi, je ohraničená výškou Ceny celkom s DPH uvedenou v bode 7.1 tejto zmluvy.

9.9 Zhotoviteľ sa týmto zaväzuje zmluvné pokuty v zmysle zmluvy uhradiť objednávateľovi v lehote 30 (tridsiatich) kalendárnych dní odo dňa doručenia písomnej výzvy na jej úhradu. Zmluvné pokuty je objednávateľ oprávnený uložiť zhotoviteľovi opakovane. Zaplatením zmluvnej pokuty sa zhotoviteľ nezbavuje povinnosti, ktorá bola zabezpečená zmluvnou pokutou. Objednávateľ má popri zmluvnej pokute nárok na náhradu škody vo výške, ktorá presahuje zaplatenú zmluvnú pokutu.

9.10 Pre vylúčenie pochybností zmluvné strany deklarujú, že zmluvné pokuty uplatnené objednávateľom voči zhotoviteľovi je možné kumulovať, t. j. že uplatnením jednej zmluvnej pokuty nie je dotknuté právo objednávateľa na uplatnenie akejkoľvek inej zmluvnej pokuty podľa zmluvy.

9.11 V prípade omeškania objednávateľa s úhradou faktúry má zhotovitel' nárok na úrok z omeškania vo výške stanovenej všeobecno-záväzným právnym predpisom.

**Čl. 10 Zodpovednosť za vady**

10.1 Zodpovednosť zhotoviteľa za vady diela sa riadi příslušnými ustanoveniami Rámcovej dohody.

**Čl. 11 Zánik zmluvy**

11.1 Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán, písomným odstúpením od zmluvy niektorou zmluvnou stranou alebo písomnou výpoveďou objednávateľa.

11.2 V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.

11.3 Odstúpenie od zmluvy musí mať písomnú formu, musí byť doručené druhej zmluvnej strane (ktorá svoju povinnosť porušila) a jeho účinky nastávajú dňom doručenia zmluvnej strane, ktorá svoju povinnosť porušila.

11.4 Objednávateľ je oprávnený okamžite písomne odstúpiť od zmluvy v prípade podstatného porušenia zmluvy zhotoviteľom. Za podstatné porušenie zmluvy zo strany zhotoviteľa považuje najmä:

1. ak zhotoviteľ neodstráni zjavné vady predmetu zmluvy uvedené v oznámení o zjavných vadách v lehote uvedenej v bode 6.6 tejto zmluvy;
2. ak sa preukáže, že zhotoviteľ v rámci verejného obstarávania, ktorého výsledkom je uzatvorenie zmluvy predložil nepravdivé doklady alebo uviedol nepravdivé, neúplné alebo skreslené údaje;
3. ak zhotoviteľ nezačne, preruší alebo zastaví vykonávanie predmetu zmluvy alebo výkon PDP z iných dôvodov ako z dôvodov na strane objednávateľa alebo z dôvodov skutočností, ktoré zhotoviteľ nemohol predvídať v čase uzatvorenia zmluvy ani pri vynaložení náležitej starostlivosti, ktorú možno od neho požadovať;
4. ak je zrejmé, že z dôvodov na strane zhotoviteľa dielo, resp. jeho časť nebude vykonané včas alebo riadne;
5. ak zhotoviteľ poruší ktorúkoľvek povinnosť uvedenú v prílohe č. 1 zmluvy - Opis predmetu zákazky;
6. ak zhotoviteľ nesplní svoju povinnosť mať počas celej doby platnosti tejto zmluvy uzatvorenú poistnú zmluvu pre prípad zodpovednosti za škodu spôsobenú prevádzkovou činnosťou pri plnení predmetu tejto zmluvy na minimálne poistnú sumu rovnajúcu sa Cene celkom s DPH uvedenej v bode 7.1 tejto zmluvy, ktorú povinnosť stanovuje Rámcová dohoda;
7. ak zhotoviteľ zmení subdodávateľa v rozpore s pravidlami upravenými v Rámcovej dohode;
8. ak má zhotoviteľ povinnosť byť zapísaný v registri partnerov verejného sektora v zmysle zákona č. 315/2016 Z.z. o registri partnerov verejného sektora v znení neskorších predpisov (ďalej len „ZoRPVS“) a dôjde k výmazu zhotoviteľa ako partnera verejného sektora, z registra partnerov verejného sektora počas platnosti tejto zmluvy, pričom objednávateľ má právo odstúpiť od zmluvy dňom právoplatnosti o výmaze podľa § 12 ZoRPVS a uložení pokuty z dôvodov podľa § 13 ods. 2 ZoRPVS,
9. ak je partner verejného sektora (zhotoviteľ) viac ako 30 dní v omeškaní so splnením povinnosti podľa § 10 ods. 2 tretej vety ZoRPVS,
10. ak počas platnosti tejto zmluvy použije zhotoviteľ subdodávateľa nezapísaného v registri partnerov verejného sektora, hoci takýto subdodávateľ mal byť v zmysle ZoRPVS zapísaný v registri partnerov verejného sektora, prípadne ak bol subdodávateľ počas plnenia predmetu tejto zmluvy vymazaný z registra partnerov verejného sektora a zhotoviteľ ho naďalej používal na plnenie predmetu tejto zmluvy ako svojho subdodávateľa.

11.5 V prípade nepodstatného porušenia zmluvy sú zmluvné strany oprávnené od zmluvy odstúpiť po márnom uplynutí primeranej lehoty uvedenej v písomnej výzve druhej zmluvnej strany na odstránenie konania v rozpore so zmluvou, prílohami a právnymi predpismi ako aj následkov takéhoto konania. Ak sa zmluvné strany písomne nedohodnú inak, primeranou lehotou podľa predchádzajúcej vety je 10 (desať) kalendárnych dní.

11.6 Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia § 344 Obchodného zákonníka.

11.7 Objednávateľ je tiež oprávnený okamžite odstúpiť od zmluvy v prípade, ak zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov zhotoviteľa podľa zmluvy je vážne ohrozené alebo ak do tohto zmluvného vzťahu vstúpi namiesto zhotoviteľa následkom právneho nástupníctva, tretia osoba o ktorej bude mať objednávateľ opodstatnenú pochybnosť o plnení záväzkov podľa tejto zmluvy. Objednávateľ je tiež oprávnený odstúpiť od zmluvy aj v prípadoch uvedených v § 19 zákona o verejnom obstarávaní najmä avšak nie len ak dôjde k strate osobného postavenia v zmysle ust. § 32 zákona o verejnom obstarávaní alebo strate technickej spôsobilosti alebo odbornej spôsobilosti podľa § 34 zákona o verejnom obstarávaní.

11.8 V prípade odstúpenia od zmluvy zo strany objednávateľa, je objednávateľ oprávnený zvoliť si jeden z nasledovných postupov:

11.8.1 zmluvné strany nebudú povinné vrátiť si plnenia poskytnuté im pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od zmluvy druhej zmluvnej strane. V takomto prípade budú zmluvné strany postupovať podľa bodu 11.10 tohto článku zmluvy;

11..2 požadovať vrátenie už dodaných plnení.

11.9 Objednávateľ je oprávnený vypovedať zmluvu bez uvedenia dôvodu. Výpoveď musí mať písomnú formu. Výpovedná lehota je 15 (pätnásť) kalendárnych dní a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená do sídla zhotoviteľa.

11.10 V prípade ukončenia zmluvy v zmysle tohto článku zmluvy, pokiaľ z jeho ustanovení nevyplýva niečo iné, má objednávateľ nárok, aby mu zhotoviteľ v lehote 2 (dvoch) týždňov odo dňa ukončenia zmluvy odovzdal predmet diela doručením do jeho sídla, resp. tie časti predmetu diela alebo dokumentácie, z ktorých povahy vyplýva iný spôsob dodania, týmto iným spôsobom dodania, a to v stave zodpovedajúcemu rozpracovaniu diela ku dňu ukončenia zmluvy, čo zmluvné strany potvrdia podpísaním preberacieho protokolu. Právo zhotoviteľa na uhradenie ceny predmetu diela alebo jeho časti alebo inej dokumentácie nie je odstúpením od zmluvy v takom prípade dotknutý.

11.11 V prípade výpovede zmluvy podľa bodu 11.9 tohto článku má zhotoviteľ právo, aby mu objednávateľ zaplatil alikvotnú časť ceny vykonaného diela a časť ceny za výkon poskytnutého výkonu PDP ku dňu uplynutia výpovednej lehoty. Pre platobné a fakturačné podmienky primerane platia ustanovenia článku 7 tejto zmluvy.

11.12 Ustanoveniami tohto článku zmluvy nie je dotknuté právo objednávateľa odstúpiť od tejto zmluvy alebo jej časti aj z iných dôvodov výslovne uvedených v tejto zmluve, alebo z dôvodov ktoré sú upravené v platnej legislatíve.

**ČI. 12 Ostatné Dojednania**

12.1 Pre vstup na nehnuteľnosti vo vlastníctve tretích osôb, ktorý je potrebný na vykonanie diela alebo plnenie predmetu tejto zmluvy, zhotoviteľ zabezpečí na svoje náklady s ich vlastníkmi poskytnutie príslušných súhlasov a uzatvorenie dohôd za podmienok uvedených v príslušných všeobecne záväzných právnych predpisov platných a účinných v Slovenskej republike. Finančné nároky tretích osôb s týmto súvisiace znáša zhotoviteľ.

12.2 Zhotoviteľ sa zaväzuje predmet diela alebo niektorú z jeho častí nepoužiť bez súhlasu objednávateľa na iné účely ako tie, ktoré sú uvedené v zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.

12.3 Zhotoviteľ sa zaväzuje, že sa zúčastní konania o stavebnom zámere a na základe písomnej výzvy objednávateľa aj rokovaní, aj keď sa uskutočnia po dni odovzdania a prevzatia predmetu zmluvy v zmysle čl. 6 tejto zmluvy, a že si splní povinnosti z nich pre neho vyplývajúce v súlade s obsahom a rozsahom predmetu diela a výkonom PDP podľa zmluvy.

12.4 Zhotoviteľ je povinný dodržiavať pri príprave diela ustanovenie § 42 ods. 3 zákona o verejnom obstarávaní a všetky ďalšie ustanovenia daného zákona.

12.5 Zhotoviteľ je povinný poskytnúť objednávateľovi asistenciu pri vysvetľovaní súťažných podkladov a inej sprievodnej dokumentácie v súlade s ustanovením § 48 zákona o verejnom obstarávaní pre výber zhotoviteľa stavby a/alebo výber stavebnotechnického dozoru na stavbu a zároveň sa zaväzuje neposkytovať akékoľvek informácie tretím osobám, o ktorých sa dozvedel počas realizácie verejného obstarávania pre výber zhotoviteľa stavby a/alebo výber stavebnotechnického dozoru a zachovať dôvernosť všetkých jemu zverených záležitosti vo vzťahu k predmetnému verejnému obstarávaniu, ním získané informácie a znalosti pri vypracovaní projektovej dokumentácie nebudú zneužité na zvýhodnenie resp. poskytnutie časovej a vecnej výhody niektorému/inému hospodárskemu subjektu. Zhotoviteľ je povinný v tejto súvislosti pripraviť odpovede pre objednávateľa na otázky uchádzačov týkajúcich sa opisu predmetu zákazky, cenovej časti, dokumentácie na realizáciu rekonštrukcie stavby a pod. Náklady a odmena zhotoviteľa s tým spojená, sú už zahrnuté v cene podľa čl. 7 tejto zmluvy.

12.6 Časť predmetu plnenia podľa tejto zmluvy môže odovzdať na vykonanie svojmu subdodávateľovi uvedenému v zozname subdodávateľov ktorí tvorí prílohu č. 3 zmluvy. Súhlas objednávateľa s vykonaním diela, predmetu zmluvy a/alebo výkonom PDP prostredníctvom subdodávateľa nezbavuje zhotoviteľa povinnosti a zodpovednosti za všetky práce a činnosti subdodávateľa. Pravidlá zmeny zoznamu subdodávateľov, tvoriacich prílohu č. 3 tejto zmluvy je upravená v Rámcovej dohode.

12.7 Zhotoviteľ sa zaväzuje v zmysle § 12 zákona 254/1998 Z.z. o verejných prácach v zmysle neskorších zmien a doplnení, že v spolupráci so zhotoviteľom stavby spracuje kontrolný a  skúšobný plán verejnej práce (predmetu diela) a že bude spolupracovať so zhotoviteľom stavby (verejnej práce) pri spracovaní plánu užívania stavby (verejnej práce). Náklady a odmena zhotoviteľa s tým spojené, sú už zahrnuté v cene podľa čl. 7 tejto zmluvy.

**Čl. 13 VYŠSIA MOC**

13.1 Ustanovenia o vyššej moci podľa Rámcovej dohody sa aplikujú na právne vzťahy podľa tejto zmluvy.

**Čl. 14 DORUČOVANIE PÍSOMNOSTÍ**

14.1 Doručovanie písomností sa riadi príslušnými ustanoveniami Rámcovej dohody.

**Čl. 15 Záverečné ustanovenia**

* 1. Vzťahy neupravené touto zmluvou sa primerane riadia ustanoveniami Rámcovej dohody. V prípade výslovného rozporu medzi ustanoveniami Rámcovej dohody a Čiastkovej zmluvy platia ustanovenia tejto Čiastkovej zmluvy. Za rozpor medzi ustanoveniami Rámcovej dohody a Čiastkovej zmluvy sa nepovažuje, ak Rámcová dohody obsahuje skutočnosti, ktoré nie sú uvedené v Čiastkovej zmluve.
  2. Zmluva je vyhotovená v piatich vyhotoveniach, z ktorých dve si ponechá zhotoviteľ a tri objednávateľ.
  3. Zhotoviteľ vyhlasuje, že súhlasí s podmienkami verejného obstarávania určenými objednávateľom.
  4. Táto zmluva podlieha zverejneniu v súlade s § 5a Zákona č. 211/2000 Z. z. o slobodnom prístupe k informáciám v platnom znení, nadobúda platnosť dňom podpísania oboma zmluvnými stranami a účinnosť dňom nasledujúcim po dni zverejnenia v Centrálnom registri zmlúv vedenom Úradom vlády SR. Zverejnenie zabezpečí objednávateľ.
  5. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej že táto zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.

15.7 Táto zmluva má nasledujúce prílohy, ktoré tvoria jej neoddeliteľnú súčasť:

Príloha č.1 Opis predmetu zákazky

Príloha č.2 Špecifikácia ceny predmetu zákazky

Príloha č.3 Identifikácia subdodávateľov

Príloha č.4 Kľúčoví odborníci zodpovední za plnenie zmluvy

v ..........................., dňa v ..........................., dňa

Za objednávateľa: Za zhotoviteľa:

.................................................. .....................................................

meno, funkcia, podpis, odtlačok pečiatky meno, funkcia, podpis, odtlačok pečiatky